ARTNam ta tameke noonkundathana dhunkulungu Etine tali ya - Kundana Oshiwambo NewspaperHome Omainyanyudho ARTNam ta tameke noonkundathana dhunkulungu Etine tali yaARTNam ta tameke noonkundathana dhunkulungu Etine tali yaOonkundathana kombinga yuunkulungu dhili metifa omumvo gwayi pendiki lyo Franco-Namibian Cultural Centre. Nuumvo ndhika otadhi tameke ishewe oshiwike tuuka kambadhala oku ya wu ka pulakene.ARTNam okwa galuka ishewe nuumvo na ota ka kala noonkundathana kombinga yiilonga yuunkulungu wokuthaneka nosho tuu wulwe melongelokumwe nendiki lya Franco-Namibian Cultural Centre (FNCC). Oonkundathana ndhika oshowo okupopya huka otaku ka ningwa Etine oshiwike tu uka.Oonkulungu naanawino miitopolwa ayihe yuunkulungu oshowo iilyo yoshigwana otaya kumikwa opo ya ye koonkundathana ndhika dhotango dhili kohi yoshipalanyolo ‘Ehangano lyoonkulungu , egumbo tashi vulika li etepo oshindji’.Oshikundathanwa shika shasimana otashi lalakanene okutalulula omuthika nonkalelo yehangano ndyoka lya kalelapo oonkulungu moshilongo nena .Oonkundathana otadhi kala ongo eigidho oshowo okupendula ehangano ndika lyoonkulungu. Elalakano olyo okukumika oonkulungu opo dhi imange kumwe mehangano ndika noku li kwatha opo li yeluthepo omutungilo gwalyo omolwuuwanawa woonkulungu nenge ngele itashi vulika ndika li kalepo nena oonkulungu otadhi vulu okudhikapo limwe epe opo ndika li pingenepo ndika lya fa pamwe lyaana omwenyo lyo ndyoka li vule okukalelapo oonkulungu ndhika ngaashi osho shina okukala.Aapopi poonkundathana kombinga yUunkulungu oya za komahangano ngoka ge lipo ngashingeyi, oshowo moonkulungu dhodhene , omukalelipo goshikondo shElongo nUunkulungu nOmithigululwakalo , omunawino moveta nenge omunawino momahupilo.Oonkundathana ndhika otadhi tameke potundi 18h30 okuyamo itaku futilwa sha..ARTNam ehangano hali joinwa kehalo lyomuntu mwene opo lya dhikilwepo okuhwepopeka uungeshefelo moshikondo shuunkulungu oshowo okuyeluthapo omuthika gwoonkulungu koohandimwe moNamibia.Omalalakano ga ARTNam okuhumithakomeho oshowo okugamena omuthika gwoonkulungu dha Namibia, okudhi mangela kumwe nenge okudhi hanganitha mokati kadho kashina nee mbudhi kutya ndhika oonkulungu dhuunkulungu wu ni. Ota lalakanene wo okukongela oonkulungu omakwatho gopashimaliwa nosho tuu okutala nawa omahangano goonkulungu ngoka haga kwathwa niimaliwa yoshigwana.. Okwa hala wo oku longa oonkulungu opo aluhe dhi kale hadhi tala nawa onkalo yadho oshowo iilonga yadho.Previous articleOkafeelema Katutura ota ka ka ulikwa koWarehouse TheatreNext articleIikandjohogololo na yi pewe oshimaliwa shomaudhano -Mbidi
